b'\n_START_ARTICLE_\nLake effect\n_START_PARAGRAPH_\nLake effect (p\xc3\xa5 dansk ogs\xc3\xa5 S\xc3\xb8 effekt sne, p\xc3\xa5 svensk: Sn\xc3\xb6kanon) er et vejrf\xc3\xa6nomen, hvor kolde luft over varme \xc3\xa5bne vandoverflader skaber massiv snefald over landet. Lake effecten er produktet af et samspil mellem en kold luftmasse og varmt s\xc3\xb8vand._NEWLINE_Navnet er hentet fra Nordamerika, hvor meget kolde luft fra Canada tr\xc3\xa6kker ned over de store amerikanske s\xc3\xb8er med efterf\xc3\xb8lgende kraftige snebyger over landet . Is\xc3\xa6r kysterne ved \xc3\xb8stbredderne af s\xc3\xb8erne Lake Michigan, Lake Erie og Lake Ontario har ofte v\xc3\xa6ret udsat for dels kraftige snefald med snedybder op til 7,5 meter._NEWLINE_Tilsvarende effekt kendes ogs\xc3\xa5 fra Danmark og naboomr\xc3\xa5der, n\xc3\xa5r kold luft fra det nordlige Skandinavien eller \xc3\x98steuropa bl\xc3\xa6ser ned over \xc3\x98sters\xc3\xb8en eller Kattegat med efterf\xc3\xb8lgende snefald over Bornholm, Sk\xc3\xa5ne, Lolland-Falster, Sydsj\xc3\xa6lland eller over den jyske Kattegat-kyst. F\xc3\xa6nomenet kaldes ogs\xc3\xa5 for \xc3\x98sters\xc3\xb8- eller Kattegat-byger. Et eksempel p\xc3\xa5 lake-effekten er snevinteren 1978/1979, hvor meget kold sibirisk luft \xc3\xb8stfra bl\xc3\xa6ste ind over is\xc3\xa6r de danske sydhavs\xc3\xb8er. I julen 2010 f\xc3\xb8rte en kold luftmasse over den varme \xc3\x98sters\xc3\xb8 til massiv snefald over Bornholm. I februar/marts 2018 kom det til dels massiv snefald p\xc3\xa5 Bornholm, det sydlige Danmark og Sydslesvig .'